Μελέτη των αλληλομόρφων γονιδίων της Apo-E στη νόσο Parkinson στον Ελληνικό πληθυσμό˙ συχνότητα εμφάνισής τους και συσχέτισή τους με κλινικές παραμέτρους της νόσου
Creators: name: Καρακάσης, Χαράλαμπος Νικολάου
Publisher: name: Aristotle University of Thessaloniki
Year: 2008
Subjects: Απολιπρωτεΐνη Ε
Νευροεκφυλιστικά νοσήματα
Ανατομία βασικών γαγγλίων
Αλυσιδωτή αντίδραση πολυμεράσης
Νόσος Parkinson
Parkinson's disease
Apolipoprotein E (APOE)
Neurodegenarative diseases
Basal Ganglia Anatomy
Polymerase Chain Reaction (PCR)

description: Η νόσος Parkinson είναι μία ιδιαίτερα συχνή εκφυλιστική νόσος του Νευρικού Συστήματος με συχνότητα της τάξεως του 1% για άτομα άνω των 60 ετών. Τα τελευταία χρόνια έχουν υπάρξει μελέτες που επιδεικνύουν την ύπαρξη γενετικού υπόβαθρου σε σημαντικό αριθμό ασθενών. Η ενδεχόμενη συσχέτιση ανάμεσα στη νόσο Parkinson και την απολιποπρωτεΐνη Ε (ΑΡΟΕ) αποτέλεσε σημαντικό πεδίο ερευνών, καθώς σε συγκεκριμένα δείγματα ασθενών παρατηρήθηκε αυξημένη συχνότητα του αλληλομόρφου γονιδίου Ε4, ενώ σε άλλες περιπτώσεις δεν υπήρξαν ανάλογες παρατηρήσεις. Στην παρούσα έρευνα αναζητήθηκε πιθανή διαφοροποίηση στην συχνότητα εμφάνισης των αλληλομόρφων του γονιδίου της ΑΡΟE σε Έλληνες ασθενείς που πάσχουν από νόσο Parkinson σε σύγκριση με τον υγιή πληθυσμό της χώρας. Επιπλέον διερευνήθηκε η ενδεχόμενη συσχέτιση των αλληλομόρφων του γονιδίου με την κλινική εικόνα των ασθενών ιδιαίτερα όσον αφορά τους διαφορετικούς τύπους της νόσου, ενώ έγινε ιδιαίτερη συσχέτιση με την ύπαρξη ή όχι βαρειάς γνωστικής διαταραχής και ψυχωσικών εκδηλώσεων. Η ομάδα μελέτης αποτελείται από 104 Έλληνες ασθενείς που διαγιγνώσθηκαν και παρακολουθούνται στη Γ’ Νευρολογική Κλινική του Γ.Ν.Θ. «Παπανικολάου», ενώ η ομάδα ελέγχου αποτελείται από 216 υγιείς εθελοντές με βάση τα στοιχεία προϋπάρχουσας έρευνας που αναφέρεται στον Ελληνικό πληθυσμό. Η σύγκριση της κατανομής των γονότυπων και των αλληλομόρφων ανάμεσα στο δείγμα των ασθενών και του υγιούς πληθυσμού έγινε με υπολογισμό του δείκτη πιθανότητας [ODDS RATIO] με το στατιστικό πρόγραμμα C.I.A , ενώ μεταξύ των υποομάδων του δείγματος των ασθενών έγινε με τη δοκιμασία χ2 της ανεξαρτησίας και την Ανάλυση Διακύμανσης (ANOVA). Από τη σύγκριση ανάμεσα στους ασθενείς και τον υγιή πληθυσμό διαπιστώθηκε στατιστικά σημαντική (p&lt;0,05) αυξημένη συχνότητα του αλληλομόρφου Ε4 στο δείγμα των ασθενών (OR=1,833, CI 1,028 μέχρι 3,271). Αναφορικά με την άνοια παρατηρείται ότι εμφανίζει αυξημένη συχνότητα στον γονότυπο Ε3/Ε3 (p=0,080) μη στατιστικά σημαντική. Σχετικά με την εμφάνιση ψευδαισθήσεων, η παρουσία του γονότυπου Ε3/Ε3 φαίνεται να λειτουργεί επιβαρυντικά ειδικά αν γίνει διαστρωμάτωση σχετικά με την απουσία ή παρουσία αποκλειστικά και μόνο του γονότυπου Ε3/Ε3 (p=0,014&lt;0,05), ενώ των αλληλομόρφων Ε4 και Ε2 προστατευτικά. Όσον αφορά στο αλληλόμορφο Ε4 υπάρχει επίσης στατιστικά σημαντική συσχέτιση (p=0,045&lt;0,05) που επιδεικνύει τον προστατευτικό ρόλο του στην εμφάνιση ψευδαισθήσεων με νόσο Parkinson. Τέλος, διαπιστώνεται ότι δεν υπάρχει στατιστικά σημαντική συσχέτιση ανάμεσα στους γονοτύπους της ΑΡΟΕ, το αλληλόμορφο Ε4, ή το αλληλόμορφο Ε2 και τον τύπο της νόσου, την ηλικία έναρξης της νόσου ή την πλευρά έναρξης.
description: Parkinson's disease is a very common neurodegenerative disease, affecting approximately 1% of the population over 60 years of age. Recent studies suggest a strong genetic component in an important number of patients. Connection with APOE gene is a matter of research discussion because there were samples of patients that showed a prevalence of E4 allele, while in other studies there wasn't such evidence. In this report we examine whether there is a difference in the frequency of APOE alleles in Greek patients in comparison to healthy controls. Over more we examined the association of APOE with certain clinical characteristics of Parkinson's disease, especially the type of the disease and the presence of serious cognitive impairment or psychotic symptoms. Our study group is composed of 104 Greek patients diagnosed with Parkinson’s disease in 3rd Neurology Clinic in “Papanikolaou Hospital” of Thessaloniki, Greece. The control group is composed of 216 individuals according to an already existent research in Greek population. Comparison of genotype and allele frequency distributions was made with ODDS RATIO using the statistical programme C.I.A. In the subgroups of the patients the comparison was made with the χ2 of independence or ANOVA distribution. In comparison to healthy individuals we detected a statistical important prevalence (p&lt;0.05) of E4 allele in patients with Parkinson’s disease (OR=1,833, CI 1,028 - 3,271) . The presence of dementia seems to be overrepresented in E3/E3 genotype (p=0.080), while for the presence of visual hallucinations there seems to be an important overrepresentation especially with the proper classification (p=0.014&lt;0.05). On the other hand there seems to be a protective role of E4 and E2 alleles. The association of E4 with low frequency of visual hallucinations is statistical important (p=0.045). Finally there’s no statistical important relation between any genotype nor allele with the types of Parkinson’s disease, the age at onset and the side of disease initiation.